Държавен вестник, бр. 64, 2010 г., стр. 121

БРОЙ  64	
Д Ъ Р Ж А В Е Н  В Е С Т Н И К 	
СТР.  121  
график за прогнозно производство, но поема 
задължението да извършва прогнозиране на 
производството на тези обекти.
(3) Координаторът на балансираща група 
на производители от възобновяеми енергийни 
източници предоставя на електроенергийния 
системен оператор, на обществения доставчик 
и на крайния снабдител обобщен график за 
производство, както и графици по технология на 
производство за съответната балансираща група.
Чл. 201. Общественият доставчик и крайните 
снабдители заплащат количествата произведена 
електрическа енергия на производителите от 
възобновяеми енергийни източници по показа­
ния на търговските електромери, а не съгласно 
графика за прогнозно производство по чл. 200, 
ал. 1 и по цена съгласно договора за продажба 
на електрическа енергия.
Чл. 202. (1) Специалната балансираща група 
на производители от възобновяеми енергийни 
източници по чл. 198 е отделна балансираща гру­
па, формирана само от производствените обекти 
на тези производители и се балансира съгласно 
общите условия в тези правила за търговия.
(2) Производителите от възобновяеми енер­
гийни източници компенсират разходите на 
координатор на специалната балансираща група 
по смисъла на чл. 198 съгласно реда, регламен­
тиран в чл. 203.
(3) Разходите за балансиране на координатор 
на специалната балансираща група на произво­
дители от възобновяеми енергийни източници, 
които не са компенсирани от членовете в групата 
за допустимите отклонения по чл. 203, ал. 2 и 
3, се водят на отчет от координатора на специ­
алната балансираща група и се покриват чрез 
добавка за зелена енергия.
Чл. 203. (1)	 Индивидуалните небаланси на 
производителите от възобновяеми енергийни 
източници се определят от координатора на 
специалната балансираща група по чл. 198 
въз основа на почасовия график за прогнозно 
производство по чл. 200, ал. 1 и показанията 
на електромерите за периодично измерване на 
електрическата енергия.
(2) При отклонение до 20% от почасовия 
график за прогнозно производство по чл. 200, 
ал. 1 съответният производител от възобновяеми 
енергийни източници не носи отговорност за 
предизвикания небаланс на групата и не дължи 
плащания на координатора на специалната ба­
лансираща група.
(3) При отклонение над 20% от почасовия 
график за прогнозно производство по чл. 200, 
ал. 1 в посока на предизвикан енергиен изли­
шък съответният производител от възобновяеми 
енергийни източници заплаща на координатора 
на специалната балансираща група на произво­
дители от възобновяеми енергийни източници 
определения за дадения период на сетълмент 
енергиен излишък съгласно ал. 1 по цена, равна 
на 50% от цената за енергиен излишък, само в 
случаите, когато сумарният нетен небаланс на 
съответната група е положителен за този период 
на сетълмент.
(4) При отклонение над 20% от почасовия 
график за прогнозно производство по чл. 200, 
ал. 1 в посока на предизвикан енергиен недос­
тиг съответният производител от възобновяеми 
енергийни източници заплаща на координатора 
на специалната балансираща група на произво­
дители от възобновяеми енергийни източници 
определения за дадения период на сетълмент 
енергиен недостиг съгласно ал. 1 по цена, равна 
на 50% от цената за енергиен недостиг, само в 
случаите, когато сумарният нетен небаланс на 
съответната група е отрицателен за този период 
на сетълмент.
(5) В случаите на отклонения от почасовия 
график за прогнозно производство по ал. 1 в 
посока, различна от сумарния нетен небаланс 
на балансиращата група, плащания към коор­
динатора на балансиращата група не се дължат.
Чл. 204. (1) В случаите на енергиен излишък 
за даден период на сетълмент на специалната 
балансираща група на производители от възобно­
вяеми енергийни източници, определен от елек­
троенергийния системен оператор по чл. 176 от 
тези правила, координаторът на специалната 
балансираща група не разпределя приходите от 
компенсирането на този излишък между члено­
вете на балансиращата група.
(2) Всички приходи и разходи, уреждани между 
координатора на специалната балансираща група 
на производители от възобновяеми енергийни 
източници и електроенергийния системен опе­
ратор, от една страна, и приходите и разходите 
от взаимоотношенията на координатора на 
специалната балансираща група с членовете на 
групата, регламентирани в чл. 203, се отнасят 
по отделна сметка, декларират се пред ДКЕВР 
и в случаите на нетен разход се покриват чрез 
добавка за зелена енергия.
Чл. 205. (1) Производителите от възобновяеми 
енергийни източници имат право да сключат 
договори с други участници на пазара на елек­
трическа енергия и да прекратят договорите 
по чл. 196, ал. 1, за което уведомяват писмено 
координатора на специалната балансираща група 
на производители от възобновяеми енергийни 
източници, електроенергийния системен опера­
тор и собственика на средствата за търговско 
измерване, с което даденият производител пре­
кратява участието си в съответната специална 
балансираща група.
(2) Писмените уведомления по ал. 1 се подават 
по реда на процедурата за промяна на доставчик, 
описана в глава осма от тези правила.
(3) При подаване на уведомление за пре­
кратяване на участието на производител от 
възобновяеми енергийни източници в специал­
ната балансираща група на производители от 
възобновяеми енергийни източници, съответно 
на обществения доставчик или крайния снаб­
дител, отпада задължението за изкупуване на 
произведената електрическа енергия по префе­
ренциална цена.